text: इसी तरह भाजपा के बागी पूर्व विधायक विजय अग्रवाल रायगढ़ सीट से चुनाव मैदान में हैं। अग्रवाल ने टिकट न मिलने पर पार्टी छोड़ दी और पूरे दमखम से चुनाव लड़ रहे हैं। उनके साथ भाजपा के कई नेता भी पार्टी छोड़कर जुड़ गए हैं और वे दलीय प्रत्याशियों के बराबरी पर आ खड़े हुए हैं। यहां से मौजूदा विधायक रोशन अग्रवाल को भाजपा ने प्रत्याशी बनाया है। जबकि कांग्रेस ने पूर्व मंत्री डॉ. शक्राजीत नायक के बेटे प्रकाश को टिकट दी है।